jkorsvik/nowiki_second_scrape_merged huggingface dataset:
Innvandringen til Indre Troms

Innvandringen til Indre Troms er den eneste organiserte befolking (landnåm) av udyrket land i Norge. Bakgrunnen var den største naturkatastrofen i historisk tid i Norge, Storofsen, som i hovedsak rammet i øvre deler av Gudbrandsdalen og Østerdalen på Østlandet i 1789. Etter flommens herjingen lå mange gårdsbruk øde, og ettersom mange hadde mistet både hus og jord, ble det et kjærkomment tilbud å flytte til udyrket land i Tromsø amt.
Fogden i Senjen og Tromsø fogderi, Jens Holmboe, kontaktet umiddelbart Kongen i København og ba om økonomiske midler til å hjelpe den flomrammede befolkningen. Da arbeidet tok tid, brukte Holmboe hele sin personlige formue for å hjelpe befolkningen med å bosette seg i Bardu og Målselv. Han søkte også råd hos sin fetter, Bernt Anker, som straks sendte sin mest erfarne skogsinspektør for å bistå Holmboe med råd.I 1789 lyktes det å få en stor mengde bønder fra Østerdalen og Gudbrandsdalen til å bosette seg i indre Troms. Så mange flyttet at talemålet i Bardu, Målselv og Øverbygd fremdeles preges av østlandsdialekt. Den samlede innflyttingen til det nordligste stiftet i løpet av 1700-tallet er beregnet til 18 000–19 000.Bardu kirke fra 1829 ble bygget etter mønster av Tynset kirke. Størstedelen av befolkningen i Bardu på den tiden hadde bakgrunn fra Tynset og Alvdal, og beholdt kontakten sørover.


== Referanser ==


== Litteratur ==
Steimoeggen, Einar (1966). Alvdal: ei bygdebok. Alvdal: [s.n].
Snipperclips

Snipperclips: Cut It Out, Together! er et hjernetrimspill utviklet av SFB Games og utgitt av Nintendo til Nintendo Switch. Spillet lar opp til fire spillere klippe i hverandre og samarbeide for å løse form- og fysikkbaserte oppgaver. Snipperclips inneholder tre spillmoduser: World (1–2 spillere, samarbeid), Party (2–4 spillere, samarbeid) og Blitz (2–4 spillere, konkurranse).


== Referanser ==
Steep

Steep er et sportsspill med en åpen verden utviklet av Ubisoft Annecy og utgitt av Ubisoft til Microsoft Windows, Playstation 4 og Xbox One den 2. desember 2016. Spillet legger stor vekt på online flerspiller, med fokus på å konkurrere innenfor ulike vintersportsgrener med andre spillere over internett.


== Eksterne lenker ==
(en) Steep på Steam 
(en) Steep hos MobyGames 
(en) Steep hos MobyGames 
(en) Steep på Metacritic 
(en) Steep på OpenCritic 
(en) Steep på Behind The Voice Actors 
(en) Steep hos Giant Bomb 
(en) Steep hos Internet Game Database 
(en) Steep hos GameFAQs 
(en) Steep hos GameFAQs
Pauspur

Pauspur er en landsby i delstaten Assam i India. Den ligger i distriktet Kokrajhar, rundt 40 km. sør for grensen til Bhutan og fjellkjeden Himalaya. Landsbyen er en del av Mornai Tea Estate. Den ble etablert på slutten av 1800-tallet og oppkalt etter Bernhard Cathrinus Pauss, formannen i Den norske santalmisjon. Den hadde en bengalispråklig protestantisk kirke, Pauspur kirke, som ble stengt i 1951 da gudstjenestene ble flyttet til nabolandsbyen Dingdinga.


== Historie ==
Pauspur ble grunnlagt i 1880- eller 1890-årene av misjonærer knyttet til The Indian Home Mission to the Santals og var oppkalt etter Bernhard Cathrinus Pauss, som var formann i sentralkomiteen i Den norske santalmisjon og redaktør for tidsskriftet Santalen. Navnet består av det norske slektsnavnet Paus og det sanskritiske suffikset -pur, som betyr «by» eller «bosetning». Landsbynavnet ble skrevet Pauspur med én s, selv om Bernhard Pauss skrev sitt eget navn på en annen måte. Landsbyen lå like utenfor Mornai Tea Estate ved koloniens sørlige grense. Landsbyen nevnes så tidlig som 1896 i norske kilder. Boken Santalmisjonens historie inneholder et kart som viser landsbyens plassering.Pauspur hadde sin egen bengalispråklige protestantiske kirke. De bengalispråklige kristne i kolonien bodde hovedsakelig i Pauspur eller Bijoepur. I 1919 ble en buffalostall i Pauspur brukt til å holde gudstjenester på bengali. I 1921 nevnte Santalen at Pauspur hadde en liten kirke. En ny kirke stod ferdig i Pauspur i 1939. I 1951 ble Pauspur kirke stengt og gudstjenestene flyttet til en ny kirke i nabolandsbyen Dingdinga.Pauspur ligger rundt 40 kilometer sør for grensen til Bhutan og foten av Himalaya og rundt 25 kilometer nordøst for grensen til Bangladesh.


== Referanser ==
Sky Raiders

Sky Raiders er en film fra 1941  i 12 episoder, produsert av Universal. Filmen ble regissert av Ford Beebe, 
Kathryn Adams, Ray Taylor, Donald Woods, Billy Halop, Robert Armstrong og Eduardo Ciannell i rollene.


== Handlingen ==
Det tidligere flyveress fra første verdenskrig, piloten kaptein Bob Dayton, (Donald Woods) er eier av Sky Raiders, Inc., en mindre flyfabrikk. Han har konstruert et nytt høyhastighet jagerfly, Sky Raider og et bombesikte. Nazi-agenten Felix Lynx (Eduardo Ciannelli) forsøker på å stjele disse for Tyskland. Dayton rekrutterer unge Tim Bryant (Billy Halop), medlem av Air Youth of America for å hjelpe ham. Forsøk på å stjele jagerprototypen mislykkes.
Det nye bombesiktet blir testet i Hawaii, og Lynx avskjærer en Boeing 314 Clipper på vei til Honolulu. Etter at det er skutt ned blir Bob og hans sekretær, Maria Blake (Kathryn Adams) reddet fra Clipperen. Løytnant Carry (Robert Armstrong) og Tim møter de overlevende, men finner at Lynx har sendt sin håndlanger for å fullføre jobben. Den utenlandske agenter blir drept da de blir påkjørt av en møtende lastebil. Mary forteller at hun har blitt fru Dayton.


== Skuespillere ==
Donald Woods som kaptein Bob Dayton / John Kane.
Billy Halop som Tim Bryant.
Robert Armstrong som løytnant Ed Carey. Med-eier Sky Raiders, Inc.
Eduardo Ciannelli som Felix Lynx. Agent for nazistene.
Kathryn Adams som Mary Blake. Sekretær ved Sky Raiders, Inc.
Jacqueline Dalya som Innis Clair
Jean Fenwick som grevinne Irene
Reed Hadley som Caddens. En av Lynx's håndlangere.
Irving Mitchell som R.S. Hinchfield
Edgar Edwards som Teal. En av Lynx's håndlangere.
John Holland som Hess. En av Lynx's håndlangere.
Roy Gordon som Fletcher
Alex Callam som kaptein Long
Phil Warren som Bakeman.
Bill Cody, Jr. som Jack Hurd.


== Referanser ==


== Eksterne lenker ==
(en) Sky Raiders på Internet Movie Database 
(nl) Sky Raiders på MovieMeter 
(en) Sky Raiders på AllMovie 
(en) Sky Raiders på Rotten Tomatoes
Sirkelpakking

Sirkelpakking (engelsk: circle packing) er et felt innenfor geometrien som omhandler arrangementet av sirkler på en overflate, eventuelt kuler i rommet. Vanligvis kan ingen av sirklene overlappe hverandre, og alle sirklene må berøre minst én annen sirkel.
Det mest naturlige spørsmålet å stille seg innenfor temaet sirkelpakking er hva som er den mest effektive måten å arrangere sirklene på. Det vanligste målet på effektiviteten er pakketettheten, som beskriver andelen av flaten som vil bli dekket av sirklene. Den høyeste tettheten som kan oppnås med like store sirkler på en todimensjonal flate er π/(2√3) ≈ 0,9069. Sirklene er da arrangert slik at sentrene deres danner sentrum og de seks hjørnene i en sekskant. 
Det samme spørsmålet kan også stilles når det gjelder sirkler med ulike størrelser. Hvis man tillater alle størrelser, er det selvfølgelig mulig å dekke planet fullstendig. Det mest naturlige er å tillate et begrenset antall forskjellige størrelser. Hvis man bruker sirkler med to forskjellige radier viser det seg at pakkingen er mest effektivt når forholdet mellom radiene er 0,545151. Da kan man oppnå en tetthet på 0,911627478, altså litt bedre enn med kun én sirkelstørrelse.
Rødset kraftverk

Rødset kraftverk er et vannkraftverk ved Helstad i Stranda kommune i Møre og Romsdal.
Det er et elvekraftverk som utnytter et fall på 38 meter i Storelva.
Installert effekt er 2,2 MW. Årsproduksjon er 6,7 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Stranda Energi Arkivert 2. april 2017 hos Wayback Machine.
Solenocyclus

Solenocyclus er en slekt av tropiske biller som lever i død ved. De tilhører familien Passalidae. Slekten omfatter bare én kjent art.


== Utseende ==
Passalidae er middelsstore til store, avlange, litt flate, blanke, brunrøde til svarte biller. Kjevene er velutviklede, fasettøynene nokså små, antennene mer eller mindre C-formede. Pronotum er firkantet, og de jevnbrede dekkvingene har tydelige punktstriper. Denne familien er ganske enhetlig utseendemessig.


== Levevis ==
Artene lever i død ved, i alle fall noen av artene selskapelig, og voksne og larver lever sammen. Dette er nokså uvanlig blant biller.


== Utbredelse ==
Arten lever på Madagaskar.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Passalinae Leach, 1815
Stammen Solenocyclini
Slekten Solenocyclus Kaup, 1868
Solenocyclus exaratus (Klug, 1832)


== Eksterne lenker ==
(en) Solenocyclus i Global Biodiversity Information Facility Generic Guide to New World Scarab Beetles(på engelsk):[1]
Allan Bohlin

Allan Bohlin, født Karl Allan Clarence Bohlin 5. november 1907 i Stockholm, død 23. januar 1959 i Stockholm, var en svensk skuespiller. 
Han filmdebuterte i 1934 i Edvin Adolphson og Lorens Marmstedts Atlantäventyret og medvirket i 41 filmproduksjoner.


== Referanser ==


== Eksterne lenker ==
(en) Allan Bohlin på Internet Movie Database 
(sv) Allan Bohlin i Svensk Filmdatabas 
(da) Allan Bohlin på Filmdatabasen 
(da) Allan Bohlin på danskefilm.dk 
(da) Allan Bohlin på danskfilmogtv.dk 
(fr) Allan Bohlin på Allociné 
(en) Allan Bohlin hos The Movie Database
Pentalobus

Pentalobus er en slekt av tropiske biller som lever i død ved. De tilhører familien Passalidae.


== Utseende ==
Passalidae er middelsstore til store, avlange, litt flate, blanke, brunrøde til svarte biller. Kjevene er velutviklede, fasettøynene nokså små, antennene mer eller mindre C-formede. Pronotum er firkantet, og de jevnbrede dekkvingene har tydelige punktstriper. Denne familien er ganske enhetlig utseendemessig.


== Levevis ==
Artene lever i død ved, i alle fall noen av artene selskapelig, og voksne og larver lever sammen. Dette er nokså uvanlig blant biller.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Passalinae Leach, 1815
Stammen Solenocyclini
Slekten Pentalobus Kaup, 1868
Pentalobus barbatus (Fabricius, 1801)
Pentalobus kaupi Boucher, 2005
Pentalobus minimus Corella, 1941
Pentalobus palinii (Percheron, 1844)
Pentalobus savagei (Hope, 1844)


== Eksterne lenker ==
(en) Pentalobus i Encyclopedia of Life 
(en) Pentalobus i Global Biodiversity Information Facility 
(en) Kategori:Pentalobus – bilder, video eller lyd på Wikimedia Commons Generic Guide to New World Scarab Beetles(på engelsk):[1]
System on a chip

System on a chip (SoC, engelsk for system på en integrert krets) er en integrert krets som integrerer alle komponentene til en datamaskin eller andre elektroniske systemer. Den kan inneholde digitale, analoge, blandede signaler og ofte radiofrekvensfunksjoner – alle på et enkeltsubtrat. Slike systemer er svært vanlige i mobil databehandling på grunn av deres lave strømforbruk. En typisk applikasjon på dette området er innebygde systemer.


== Referanser ==


== Litteratur ==
Badawy, Wael; Jullien, Graham A., red. (2003): System-on-Chip for Real-Time Applications. Kluwer international series in engineering and computer science, SECS 711. Boston: Kluwer Academic Publishers. ISBN 9781402072543. OCLC 50478525.
Furber, Stephen B. (2000): ARM system-on-chip architecture. Boston: Addison-Wesley. ISBN 0-201-67519-6.
Lorentz nasjonalpark

Lorentz nasjonalpark (Lorentz National Park) ligger i den indonesiske provinsen Papua (Vest-Papua) på øya Ny-Guinea og omfatter 2 350 000 ha, hvilket gjør den til det største beskyttede området i Sørøst-Asia. Nasjonalparken er oppkalt etter den nederlandske oppdageren Hendrikus Albertus Lorentz.
Lorentz nasjonalpark var opprinnelig et naturreservat som ble opprettet i 1978 og endret til en nasjonalpark på (opprinnelig) 2 505 600 ha etter beslutninger og lovendringer i 1997 og 1999. Nasjonalparken strekker seg fra det tropiske Arafurahavet langs kysten av øya og opp i høyden til Maokefjellene som har fjelltopper med permanente snø- og iskapper. Den høyeste fjelltoppen er Puncak Jaya i Sudirmanfjellene med sine 4 884 moh., men en rekke andre topper når også opp over 4 500 meter. I dette området møtes kolliderende kontinentalplater, hvilket gjør det geologisk interessant. Graden av biodiversitet er dessuten den høyeste i regionen. 


== Fauna og flora ==
Lorentz nasjonalpark har en svært rikholdig fauna, som blant annet omfattes av cirka 160 pattedyrarter, 650 fuglearter (hvorav 18 arter av paradisfugler) og 150 000 insektarter, hvorav mange er truet av utryddelse. Området inkluderer dessuten 300 reptilarter og mer enn 100 arter av ferskvannsfisk.
Innenfor nasjonalparkens grenser finnes hele fem økoregioner; lavlandsregnskog, mangrover, ferskvannssumpskog, temperert montan regnskog og subalpine stepper.


== Verdensarven ==
Lorentz nasjonalpark ble inkludert på Unescos verdensarvliste i 1999 (kriterium: (viii)(ix)(x), referanse: 955).


== Se også ==
Ny-guinea syngehund


== Referanser ==


== Eksterne lenker ==
(en) Lorentz National Park – kategori av bilder, video eller lyd på Commons 
UNESCO World Heritage Centre - Lorentz National Park
World Conservation Monitoring Centre - Lorentz National Park
Isauriske dynasti

Det isauriske dynasti eller det syriske dynasti var et familiedynasti i Østromerriket (Det bysantinske rike) i det 8. og 9. århundre og som keiserne i perioden fra 717 til 802 tilhørte. Keiser Leo III anses som dynastiets grunnlegger.


== Opprinnelse ==
Navnet isauriske stammer fra provinsen Isauria i Lilleasia, men det er sterkt omdiskutert om Leo III kom herfra eller fra byen Kahramanmaraş lenger øst i Lilleasia. Den noenlunde samtidige krønikeskriveren Theophanes skriver om Leo:  «He derived from Germanikeia, but actually from Isauria.» .Historikeren John Julius Norwich skriver om ham at han var  «kjent som «isaurieren», selv om han sannsynligvis slett ikke var noe slikt.» Leo III gjorde karriere i militæret på grunn av egen dyktighet. Han ble av keiser Anastasios II utnevnt til general og øverstkommanderende for den østlige del av hæren. I 717 tok han makten ved et statskupp mot Theodosius III og fikk avsluttet en tjue års periode med ustabilitet, statskupp og svake keisere i imperiet.
Fire generasjoner som tilhørte dynastiet satt med keisermakten i Østromerriket i 85 år.


== Keisere fra det isauriske dynasti ==
Leo III (717-741)
Konstantin V (741-775), sønn av Leo III
Leo IV (775-780), sønn av Konstantin V
Konstantin VI (780-797 med sin mor Irene som regent), sønn av Leo IV
Irene av Aten (797-802), enke etter Leo IVIrene ble avsatt av Nikeforos I ved et statskupp i 802 og forvist til Lésvos hvor hun døde året etter. Hun hadde ingen etterkommere etter at hennes eneste sønn Konstantin VI døde i 797.


== Referanser ==


== Litteratur ==
John Julius Norwich, Bysants’ historie, Pax Forlag AS, 1997
Leslie Brubaker, John F. Haldon: Byzantium in the Iconoclast era. c. 680–850. A History. Cambridge University Press, Cambridge u. a. 2011, ISBN 978-0-521-43093-7.
John F. Haldon: The Empire That Would Not Die. The Paradox of Eastern Roman Survival, 640–740. Harvard University Press, Cambridge (Massachusetts) 2016.
Stephanocephalus

Stephanocephalus er en slekt av tropiske biller som lever i død ved. De tilhører familien Passalidae.


== Utseende ==
Passalidae er middelsstore til store, avlange, litt flate, blanke, brunrøde til svarte biller. Kjevene er velutviklede, fasettøynene nokså små, antennene mer eller mindre C-formede. Pronotum er firkantet, og de jevnbrede dekkvingene har tydelige punktstriper. Denne familien er ganske enhetlig utseendemessig.


== Levevis ==
Artene lever i død ved, i alle fall noen av artene selskapelig, og voksne og larver lever sammen. Dette er nokså uvanlig blant biller.


== Utbredelse ==
Slekten er utbredt på Madagaskar.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Passalinae Leach, 1815
Stammen Solenocyclini
Slekten Stephanocephalus Kaup, 1868
Stephanocephalus cazicus Kuwert, 1891


== Eksterne lenker ==
(en) Stephanocephalus i Encyclopedia of Life Generic Guide to New World Scarab Beetles(på engelsk):[1]
Erionomus

Erionomus er en slekt av tropiske biller som lever i død ved. De tilhører familien Passalidae.


== Utseende ==
Passalidae er middelsstore til store, avlange, litt flate, blanke, brunrøde til svarte biller. Kjevene er velutviklede, fasettøynene nokså små, antennene mer eller mindre C-formede. Pronotum er firkantet, og de jevnbrede dekkvingene har tydelige punktstriper. Denne familien er ganske enhetlig utseendemessig.


== Levevis ==
Artene lever i død ved, i alle fall noen av artene selskapelig, og voksne og larver lever sammen. Dette er nokså uvanlig blant biller.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Passalinae Leach, 1815
Stammen Solenocyclini
Slekten Erionomus Kaup, 1868
Erionomus alterego (Kuwert, 1898)
Erionomus connatus Hincks, 1933
Erionomus latericrinitus Kuwert, 1891
Erionomus pilosus Aurivillius, 1886
Erionomus planiceps (Eschscholtz, 1829)
Erionomus platypleura Arrow, 1906
Erionomus studti Kuwert, 1890


== Eksterne lenker ==
(en) Erionomus i Encyclopedia of Life 
(en) Erionomus i Global Biodiversity Information Facility 
(en) Erionomus hos NCBI Generic Guide to New World Scarab Beetles(på engelsk):[1]
Undulifer

Undulifer er en slekt av store, tropiske, biller som lever i død ved. De tilhører familien Passalidae.


== Utseende ==
Passalidae er middelsstore til store, avlange, blanke, rødbrune til svarte biller. Kjevene er forholdsvis store, fasettøynene små, antennene mer eller mindre C-formede. Pronotum er vanligvis firkantet sett ovenfra, de jevnbrede dekkvingene har markerte punktstriper.


== Levevis ==
Disse artene lever mest i litt høyereliggende skoger (tåkeskog), gjerne mellom 1500-2000 meter over havet, men de kan finnes lavere.


== Utbredelse ==
Slekten er utbredt i Mellom-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae
Underfamilien Passalinae Leach, 1815
Stammen Proculini
Slekten Undulifer Kaup, 1869
Undulifer incisus (Truqui, 1857)


== Eksterne lenker ==
(en) Undulifer i Encyclopedia of Life 
(en) Undulifer i Global Biodiversity Information Facility 
(en) Undulifer hos NCBI 
Undulifer – detaljert informasjon på Wikispecies Generic Guide to New World Scarab Beetles(på engelsk):[1]
Liste over borgermestre i Kvívík

Liste over borgermestre i Kvívík. Kvívík på Færøyene ble utskilt som egen kommune i 1913.


== Fotnoter ==


== Referanser ==
Anne Mouritsdatter Gyldenstierne

Anne Gyldenstierne (– 1545) var en dansk adelsfrue og godseier. 
Gyldenstierne var eneste barn av riksråd Mourits Nielsen Gyldenstierne (d. 1504) og hustru Margarethe Turesdatter Bielke av Åkerö (d. 1507). Hun arvet Aagaard, Bregentved og Markie og ble videre beriket ved sine ekteskap; først med riksråd Oluf Stigsen Krognos til Krapperup og Bollerup (d. ca. 1505), siden med riksråd Predbjørn Podebusk til Vosborg, Kjørup og Bidstrup (d. 1541). 
Fra første ekteskap hadde hun to sønner og tre døtre, av det annet en datter. Da begge hennes ektemenn hadde vært gift før, ble hun stemor til en tallrik flokk som giftet seg inn i landets mest velansette slekter. Av disse sto hun på dårlig fot med svigersønnen Thyge Axelsen Brahe, hvis overdådige bryllup med stedatteren Anne Gyldenstierne hun hadde vært med til å arrangere. Striden hadde handlet om arvespørsmål. 
Hr. Predbjørn Podebusk døde i 1541, over 80 år gammel. Anne Gyldenstierne overlevde ham og oppholdt seg som enke hos sønnen hr. Mourits Olufsen Krognos (d. 1550) på Skjoldenæs. Her døde hun i 1545, og ble begravet i St. Bendts kirke i Ringsted på Sjælland. På gravstenen ses hun avbildet sammen med sønnen Mourits og dennes hustru Elline Gøye.


== Referanser ==
Georg Mickler

Georg Mickler (født 7. september 1892, død 14. juni 1915) var en tysk friidrettsutøver.
Han representerte Tyskland under Sommer-OL 1912 i Stockholm, der han ble utslått i første runde på 1500 meter.


== Referanser ==


== Eksterne lenker ==
(en) Georg Mickler – Olympedia 
(en) Georg Mickler – Sports-Reference (OL-resultater – arkivert) 
(en) Georg Mickler – Track and Field Statistics
Nikolaj Kharkov

Nikolaj Kharkov (født 1890, død ukjent) var en russisk friidrettsutøver.
Han representerte Det russiske keiserdømmet under Sommer-OL 1912 i Stockholm, der han ble utslått i første runde på 1500 meter.


== Referanser ==


== Eksterne lenker ==
(en) Nikolaj Kharkov – Olympedia 
(en) Nikolaj Kharkov – Sports-Reference (OL-resultater – arkivert)
Charles Ruffell

Charles Ruffell (født 16. september 1888, død 9. november 1923) var en britisk friidrettsutøver.
Han representerte Storbritannia under Sommer-OL 1912 i Stockholm, der han ble utslått i første runde på 1500 meter.


== Referanser ==


== Eksterne lenker ==
(en) Charles Ruffell – Olympedia 
(en) Charles Ruffell – Sports-Reference (OL-resultater – arkivert) 
(en) Charles Ruffell – Track and Field Statistics
Andrejs Krūkliņš

Andrejs Krūkliņš (født 10. januar 1891) var en latvisk friidrettsutøver.
Han representerte Det russiske keiserdømmet under Sommer-OL 1912 i Stockholm, der han ble utslått i første runde på 1500 meter.


== Referanser ==


== Eksterne lenker ==
(en) Andrejs Krūkliņš – Olympedia 
(en) Andrejs Krūkliņš – Sports-Reference (OL-resultater – arkivert) 
(lv) Andrejs Krūkliņš – Latvias olympiske komité